title: Vykonávacie nariadenie Komisie (EÚ) č. 1/2013 z  3. januára 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               4.1.2013

               SK

               Úradný vestník Európskej únie

               L 1/13

         VYKONÁVACIE NARIADENIE KOMISIE (EÚ) č. 1/2013
   z 3. januára 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 3. januára 2013

            Za Komisiu v mene predsedu

         José Manuel SILVA RODRÍGUEZ

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  45,1

                  TN

                  72,6

                  TR

                  107,0

                  ZZ

                  74,9

                  0707 00 05

                  EG

                  191,6

                  TR

                  128,6

                  ZZ

                  160,1

                  0709 93 10

                  MA

                  40,0

                  TR

                  112,0

                  ZZ

                  76,0

                  0805 10 20

                  EG

                  73,2

                  MA

                  68,7

                  TR

                  62,5

                  ZZ

                  68,1

                  0805 20 10

                  MA

                  72,8

                  ZZ

                  72,8

                  0805 20 30, 0805 20 50, 0805 20 70, 0805 20 90

                  IL

                  78,4

                  MA

                  101,4

                  TR

                  86,0

                  ZZ

                  88,6

                  0805 50 10

                  TR

                  73,5

                  ZZ

                  73,5

                  0808 10 80

                  MK

                  34,9

                  US

                  177,9

                  ZZ

                  106,4

                  0808 30 90

                  US

                  187,1

                  ZZ

                  187,1

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) 2016/824 z 25. mája 2016, ktorým sa stanovujú vykonávacie technické predpisy, pokiaľ ide o obsah a formát opisu fungovania multilaterálnych obchodných systémov a organizovaných obchodných systémov a oznámenia Európskemu orgánu pre cenné papiere a trhy podľa smernice Európskeho parlamentu a Rady 2014/65/EÚ o trhoch s finančnými nástrojmi (Text s významom pre EHP)

text:
               26.5.2016

               SK

               Úradný vestník Európskej únie

               L 137/10

         VYKONÁVACIE NARIADENIE KOMISIE (EÚ) 2016/824
   z 25. mája 2016,
   ktorým sa stanovujú vykonávacie technické predpisy, pokiaľ ide o obsah a formát opisu fungovania multilaterálnych obchodných systémov a organizovaných obchodných systémov a oznámenia Európskemu orgánu pre cenné papiere a trhy podľa smernice Európskeho parlamentu a Rady 2014/65/EÚ o trhoch s finančnými nástrojmi
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (1), a najmä na jej článok 18 ods. 11 tretí pododsek,
   keďže:

               (1)

               Je dôležité uznať, že príslušné orgány potrebujú dostávať úplné informácie o účele, štruktúre a organizácii multilaterálnych obchodných systémov (MTF) a organizovaných obchodných systémov (OTF), nad ktorými budú musieť vykonávať dohľad, s cieľom zabezpečiť efektívne a riadne fungovanie finančných trhov.

               (2)

               Tieto informácie by mali vychádzať z informácií, ktoré by investičná spoločnosť alebo organizátor trhu museli poskytnúť v rámci všeobecných požiadaviek na povolenie podľa smernice 2014/65/EÚ. Mali by byť zamerané na špecifickú funkciu obchodného systému, aby príslušným orgánom umožnili posúdiť, či systém zodpovedá vymedzeniu MTF alebo OTF a či spĺňa konkrétne požiadavky orientované na obchodné miesto stanovené v smernici Európskeho parlamentu a Rady 2014/65/EÚ a nariadení Európskeho parlamentu a Rady (EÚ) č. 600/2014 (2). Požiadavka na podrobný opis by nemala negatívne ovplyvniť povinnosť investičnej spoločnosti alebo organizátora trhu poskytnúť svojmu príslušnému orgánu ďalšie informácie, ako sa vyžaduje v smernici 2014/65/EÚ a nariadení (EÚ) č. 600/2014, ani práva príslušných orgánov vyžiadať si ďalšie informácie v rámci priebežného dohľadu nad obchodnými miestami.

               (3)

               Prostredníctvom informácií, ktoré príslušné orgány dostanú, by sa malo zabezpečiť jednotné zhromažďovanie podrobných opisov fungovania MTF alebo OTF podľa smernice 2014/65/EÚ a dosiahnuť efektívne spracovanie informácií o existujúcich MTF, ktoré v čase, keď požiadavka na predloženie podrobného opisu nadobudne účinnosť, už fungujú v súlade s vnútroštátnym povolením.

               (4)

               Keďže rastové trhy MSP sa líšia od ostatných MTF v tom, že sa na ne vzťahujú dodatočné pravidlá podľa smernice 2014/65/EÚ, je nevyhnutné, aby rastové trhy MSP poskytovali doplňujúce informácie.

               (5)

               Keďže OTF sa líšia od MTF v tom zmysle, že postup obchodovania môže zahŕňať uplatnenie diskrečných pravidiel zo strany organizátora trhu, a keďže prevádzkovateľ OTF bude viazaný povinnosťami voči používateľom systému, OTF by mali poskytovať doplňujúce informácie.

               (6)

               V záujme zabezpečenia efektívneho spracovania by sa požadované informácie mali poskytovať v elektronickom formáte.

               (7)

               S cieľom uľahčiť Európskemu orgánu pre cenné papiere a trhy (ESMA) uverejňovanie zoznamu všetkých MTF a OTF v Únii, doplneného o informácie o službách, ktoré poskytujú, a jedinečný kód na ich identifikáciu, by sa pre uvedené informácie mal použiť štandardný vzor.

               (8)

               Z dôvodu konzistentnosti a s cieľom zabezpečiť hladké fungovanie finančných trhov je nevyhnutné, aby sa ustanovenia tohto nariadenia a súvisiace vnútroštátne ustanovenia, ktorými sa transponuje smernica 2014/65/EÚ, uplatňovali od rovnakého dátumu.

               (9)

               Všetky osobné údaje poskytnuté na základe tohto nariadenia by mali slúžiť na konkrétne, výslovne uvedené a legitímne účely a nemali by sa ďalej spracúvať takým spôsobom, ktorý je s uvedenými účelmi nezlučiteľný. V súlade s článkom 6 smernice Európskeho parlamentu a Rady 95/46/ES (3) by sa osobné údaje nemali uchovávať dlhšie, než je nutné na účely vykonávania funkcie dohľadu, a malo by sa uviesť maximálne obdobie ich uchovávania.

               (10)

               Toto nariadenie vychádza z návrhu vykonávacích technických predpisov, ktorý orgán ESMA predložil Komisii.

               (11)

               Orgán ESMA uskutočnil otvorené verejné konzultácie k návrhu vykonávacích technických predpisov, z ktorých toto nariadenie vychádza, analyzoval možné súvisiace náklady a prínosy a požiadal o stanovisko skupinu zainteresovaných strán v oblasti cenných papierov a trhov zriadenú článkom 37 nariadenia Európskeho parlamentu a Rady (EÚ) č. 1095/2010 (4),

         PRIJALA TOTO NARIADENIE:
   Článok 1
   Vymedzenia pojmov
   Na účely tohto nariadenia sa uplatňuje toto vymedzenie pojmov:

               1.

               „príslušný prevádzkovateľ“ je:

                           a)

                           investičná spoločnosť prevádzkujúca multilaterálny obchodný systém (MTF);

                           b)

                           investičná spoločnosť prevádzkujúca organizovaný obchodný systém (OTF);

                           c)

                           organizátor trhu prevádzkujúci MTF;

                           d)

                           organizátor trhu prevádzkujúci OTF;

               2.

               „triedy aktív“ sú kategórie finančných nástrojov stanovené v oddiele C prílohy I k smernici 2014/65/EÚ.

         Článok 2
   Informácie, ktoré sa majú poskytovať o MTF a OTF
   1.   Príslušný prevádzkovateľ musí svojmu príslušnému orgánu poskytnúť tieto informácie:

               a)

               triedy aktív finančných nástrojov obchodovaných v MTF alebo OTF;

               b)

               pravidlá a postupy sprístupňovania finančných nástrojov na obchodovanie spolu s podrobnosťami o mechanizmoch zverejňovania, ktoré sa používajú na sprístupnenie týchto informácií verejnosti;

               c)

               pravidlá a postupy na zabezpečenie objektívneho a nediskriminačného prístupu k obchodným systémom spolu s podrobnosťami o mechanizmoch zverejňovania, ktoré sa používajú na sprístupnenie týchto informácií verejnosti;

               d)

               opatrenia a postupy na zabezpečenie toho, aby boli používateľom MTF alebo OTF verejne dostupné dostatočné informácie na vytvorenie úsudku o investícii, pri zohľadnení povahy používateľov a triedy obchodovaných finančných nástrojov;

               e)

               systémy, postupy a opatrenia na zabezpečenie súladu s podmienkami stanovenými v článkoch 48 a 49 smernice 2014/65/EÚ;

               f)

               podrobný opis všetkých opatrení na uľahčenie poskytnutia likvidity pre systém, napríklad systémy tvorby trhu;

               g)

               opatrenia a postupy na monitorovanie transakcií, ako sa vyžaduje v článku 31 smernice 2014/65/EÚ;

               h)

               pravidlá a postupy na pozastavenie obchodovania s finančnými nástrojmi a vylúčenie finančných nástrojov z obchodovania, ako sa vyžaduje v článku 32 smernice 2014/65/EÚ;

               i)

               opatrenia na plnenie povinností týkajúcich sa predobchodnej a poobchodnej transparentnosti, ktoré sa vzťahujú na obchodované finančné nástroje a funkciu obchodovania MTF alebo OTF; k týmto informáciám musia byť pripojené informácie o prípadnom úmysle využiť výnimky podľa článkov 4 a 9 nariadenia (EÚ) č. 600/2014 a odklad zverejnenia podľa článkov 7 a 11 uvedeného nariadenia;

               j)

               opatrenia na efektívne vyrovnanie transakcií uskutočnených v rámci jeho systémov a na zabezpečenie informovanosti používateľov o ich príslušných povinnostiach v tejto súvislosti;

               k)

               zoznam členov alebo účastníkov MTF alebo OTF, ktoré prevádzkuje.

         2.   Príslušný prevádzkovateľ musí svojmu príslušnému orgánu poskytnúť podrobný opis fungovania svojho systému obchodovania, v ktorom uvedie:

               a)

               či ide o systém na hlasovom, elektronickom alebo hybridnom základe;

               b)

               v prípade elektronického alebo hybridného systému obchodovania povahu všetkých algoritmov alebo programov používaných na určenie párovania a vykonávania obchodných záujmov;

               c)

               v prípade hlasového systému obchodovania pravidlá a protokoly používané na určenie párovania a vykonávania obchodných záujmov;

               d)

               opis s vysvetlením, ako systém obchodovania zodpovedá každému prvku vymedzenia MTF alebo OTF.

         3.   Príslušný prevádzkovateľ musí svojmu príslušnému orgánu poskytnúť informácie o tom, ako a v ktorých prípadoch prevádzka MTF alebo OTF povedie k prípadným konfliktom medzi záujmami MTF alebo OTF, jeho prevádzkovateľa alebo jeho vlastníkov a riadnym fungovaním MTF alebo OTF. Príslušný prevádzkovateľ uvedie postupy a opatrenia na splnenie požiadaviek stanovených v článku 18 ods. 4 smernice 2014/65/EÚ.
   4.   Príslušný prevádzkovateľ musí svojmu príslušnému orgánu poskytnúť tieto informácie o svojich dohodách o externom zabezpečovaní, ktoré sa týkajú riadenia alebo prevádzky MTF alebo OTF či dohľadu nad nimi:

               a)

               organizačné opatrenia na určovanie rizík súvisiacich s týmito externe zabezpečovanými činnosťami a na monitorovanie externe zabezpečovaných činností;

               b)

               zmluvnú dohodu medzi príslušným prevádzkovateľom a subjektom poskytujúcim externe zabezpečovanú službu, v ktorej je opísaná povaha, rozsah, ciele a dohody o úrovni služieb.

         5.   Príslušný prevádzkovateľ musí svojmu príslušnému orgánu poskytnúť informácie o akýchkoľvek prepojeniach na regulovaný trh, MTF, OTF alebo systematického internalizátora vo vlastníctve toho istého príslušného prevádzkovateľa alebo ich účasti.
   Článok 3
   Doplňujúce informácie, ktoré sa majú poskytovať o MTF
   Navyše k informáciám stanoveným v článku 2 príslušný prevádzkovateľ musí svojmu príslušnému orgánu poskytnúť tieto informácie týkajúce sa požiadaviek stanovených v článku 19 ods. 3 smernice 2014/65/EÚ:

               a)

               opis opatrení a systémov zavedených na riadenie rizík, ktorým je prevádzkovateľ vystavený, na určenie všetkých závažných rizík pre jeho prevádzku a na prijatie účinných opatrení na zmenšenie uvedených rizík;

               b)

               opis opatrení zavedených na uľahčenie efektívnej a včasnej finalizácie transakcií vykonaných v rámci systémov prevádzkovateľa;

               c)

               so zreteľom na povahu a rozsah transakcií uzatvorených na trhu a na rozsah a stupeň rizík, ktorým je prevádzkovateľ vystavený, opis finančných zdrojov, ktoré sa považujú za dostatočné na uľahčenie jeho riadneho fungovania.

         Článok 4
   Informácie, ktoré sa majú poskytovať o MTF, ktoré už sú v prevádzke
   V prípade investičnej spoločnosti alebo organizátora trhu, ktorí majú povolenie na prevádzkovanie MTF podľa článku 5 smernice Európskeho parlamentu a Rady 2004/39/ES (5), ktorý je k dátumu uplatňovania tohto nariadenia v prevádzke, daná spoločnosť alebo organizátor poskytnú informácie uvedené v článkoch 2 a 3 tohto nariadenia, ak je potrebné:

               a)

               opraviť, aktualizovať alebo objasniť informácie, ktoré príslušný prevádzkovateľ predtým predložil svojmu príslušnému orgánu;

               b)

               preukázať splnenie povinností podľa smernice 2014/65/EÚ a nariadenia (EÚ) č. 600/2014, ktoré sa nevzťahovali na MTF pred uplatňovaním tohto nariadenia.

         Článok 5
   Doplňujúce informácie, ktoré sa majú poskytovať o MTF na účely registrácie ako rastového trhu MSP
   Príslušný prevádzkovateľ, ktorý žiada o registráciu MTF ako rastového trhu MSP, musí zabezpečiť, aby informácie poskytnuté podľa článkov 2 a 3 jasne uvádzali, ktoré funkcie alebo opatrenia sa vzťahujú na rastový trh MSP.
   Článok 6
   Doplňujúce informácie, ktoré sa majú poskytovať o OTF
   Navyše k článku 2 príslušný prevádzkovateľ prevádzkujúci OTF musí svojmu príslušnému orgánu poskytnúť tieto informácie:

               a)

               informácie o tom, či je do vykonávania tvorby trhu v jeho OTF zapojená iná investičná spoločnosť na nezávislom základe v súlade s článkom 20 ods. 5 smernice 2014/65/EÚ;

               b)

               podrobný opis toho, ako a za akých okolností vykonáva pokyny v OTF na základe voľnej úvahy v súlade s článkom 20 ods. 6 smernice 2014/65/EÚ;

               c)

               pravidlá, postupy a protokoly, ktoré prevádzkovateľovi umožňujú nasmerovať obchodný záujem člena alebo účastníka mimo systémy OTF;

               d)

               opis používania obchodovania párovaním na vlastný účet, ktoré je v súlade s článkom 20 ods. 7 smernice 2014/65/EÚ;

               e)

               pravidlá a postupy na zabezpečenie súladu s článkami 24, 25, 27 a 28 smernice 2014/65/EÚ pre transakcie uzatvorené v OTF, ak sa tieto pravidlá uplatňujú na príslušného prevádzkovateľa vo vzťahu k používateľovi OTF.

         Článok 7
   Informácie týkajúce sa triedy aktív
   Ak príslušný prevádzkovateľ MTF alebo OTF používa rôzne pravidlá pre rôzne triedy aktív, poskytuje informácie vyžadované týmto nariadením za každú z týchto tried aktív samostatne.
   Článok 8
   Podstatné zmeny
   1.   Príslušný prevádzkovateľ musí svojmu príslušnému orgánu poskytnúť opis každej podstatnej zmeny informácií, ktoré boli predtým predložené v súlade s týmto nariadením, ktoré by boli významné pre posúdenie súladu daného prevádzkovateľa so smernicou 2014/65/EÚ a nariadením (EÚ) č. 600/2014.
   2.   Ak príslušný prevádzkovateľ zašle svojmu príslušnému orgánu nové informácie na účely opravy, aktualizácie alebo objasnenia informácií, ktoré boli predtým predložené v súlade s týmto nariadením, nemusí do nich zahrnúť informácie, ktoré sú čisto menej významné alebo technickej povahy, ktoré by neboli významné pre posúdenie jeho súladu so smernicou 2014/65/EÚ alebo nariadením (EÚ) č. 600/2014.
   3.   Investičná spoločnosť alebo organizátor trhu, ktorí majú povolenie na prevádzkovanie MTF podľa smernice 2004/39/ES, ktorý je k dátumu uplatňovania tohto nariadenia v prevádzke, navyše k odseku 1 tohto článku poskytnú svojmu príslušnému orgánu opis všetkých podstatných zmien informácií, ktoré boli predtým predložené príslušnému orgánu v súvislosti s daným MTF podľa uvedenej smernice.
   Článok 9
   Formát pre poskytnutie opisu
   1.   Ak príslušný prevádzkovateľ poskytne príslušnému orgánu opis fungovania MTF alebo OTF, ktorý prevádzkuje, ako je stanovené v tomto nariadení, príslušný prevádzkovateľ zahrnie do svojho podania jasné odkazy, ktoré spĺňajú požiadavky vzoru stanoveného v tabuľke 1 prílohy.
   2.   Pri poskytovaní informácií vyžadovaných týmto nariadením príslušný prevádzkovateľ uvedie odkazy na príslušné ustanovenia pravidiel svojho MTF alebo OTF, dohôd alebo zmlúv s účastníkmi alebo príslušnými tretími stranami a vnútorné postupy a zásady.
   3.   Príslušný prevádzkovateľ musí informácie vyžadované týmto nariadením poskytnúť príslušnému orgánu v elektronickom formáte.
   4.   Pri poskytovaní informácií vyžadovaných týmto nariadením príslušný prevádzkovateľ:

               a)

               pridelí každému dokumentu, ktorý predkladá, jedinečné referenčné číslo;

               b)

               zabezpečí, aby informácie, ktoré predkladá, jasne uvádzali, ktorej konkrétnej požiadavky tohto nariadenia sa týkajú a v ktorom dokumente sú tieto informácie uvedené, a to pomocou jedinečného referenčného čísla na identifikáciu dokumentu;

               c)

               zabezpečí, aby v prípade, že sa naňho niektorá požiadavka tohto nariadenia nevzťahuje, bola táto skutočnosť uvedená spolu s vysvetlením;

               d)

               predloží tieto informácie vo formáte stanovenom v tabuľke 1 prílohy.

         5.   Ak sa opis poskytuje v súvislosti so žiadosťou o povolenie, subjekt požadujúci povolenie poskytovať súčasne viac ako jednu službu predloží jednu žiadosť, v ktorej uvedie služby, ktorých sa poskytnuté informácie týkajú. Keď sa má na účely poskytnutia informácií vo formáte stanovenom v tabuľke 1 prílohy ten istý dokument považovať za súčasť niekoľkých žiadostí o povolenie, pri predložení toho istého dokumentu pre niekoľko žiadostí sa použije rovnaké referenčné číslo.
   Článok 10
   Oznámenie orgánu ESMA
   Príslušný orgán oznámi orgánu ESMA udelenie povolenia príslušnému prevádzkovateľovi ako MTF alebo OTF v elektronickom formáte a vo formáte stanovenom v tabuľke 2 prílohy.
   Článok 11
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od dátumu, ktorý je uvedený v článku 93 ods. 1 druhom pododseku smernice 2014/65/EÚ.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. mája 2016

            Za Komisiu

            predseda

         Jean-Claude JUNCKER

      (1)  Ú. v. EÚ L 173, 12.6.2014, s. 349.

      (2)  Nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012 (Ú. v. EÚ L 173, 12.6.2014, s. 84).

      (3)  Smernica Európskeho parlamentu a Rady 95/46/EHS z 24. októbra 1995 o ochrane fyzických osôb pri spracovaní osobných údajov a voľnom pohybe týchto údajov (Ú. v. ES L 281, 23.11.1995, s. 31).

      (4)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).

      (5)  Smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (Ú. v. EÚ L 145, 30.4.2004, s. 1).

      PRÍLOHA

         Formáty

         Tabuľka 1

         Informácie od prevádzkovateľov MTF a OTF

                  Príslušný prevádzkovateľ, za ktorý sa žiadosť predkladá

                  Príslušný článok vykonávacieho nariadenia (EÚ) 2016/824

                  Referenčné číslo dokumentu

                  Názov dokumentu

                  Kapitola alebo oddiel, či strana dokumentu, kde sú informácie uvedené alebo dôvod, prečo sa informácie neposkytli

         Tabuľka 2

         Informácie, ktoré sa majú zaslať orgánu ESMA

                  Oznamujúci príslušný orgán

                  Názov príslušného prevádzkovateľa

                  Názov prevádzkovaného MTF alebo OTF

                  kód MIC

                  služby poskytované systémami MTF alebo OTF


title: Vykonávacie nariadenie Komisie (EÚ) 2015/212 z  11. februára 2015 , ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 223/2014, pokiaľ ide o technické špecifikácie systému na zaznamenávanie a uchovávanie údajov o každej operácii, ktoré sú potrebné na monitorovanie, hodnotenie, finančné riadenie, overovanie a audit, vrátane údajov o jednotlivých účastníkoch operácií spolufinancovaných z OP II

text:
               12.2.2015

               SK

               Úradný vestník Európskej únie

               L 36/1

         VYKONÁVACIE NARIADENIE KOMISIE (EÚ) 2015/212
   z 11. februára 2015,
   ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 223/2014, pokiaľ ide o technické špecifikácie systému na zaznamenávanie a uchovávanie údajov o každej operácii, ktoré sú potrebné na monitorovanie, hodnotenie, finančné riadenie, overovanie a audit, vrátane údajov o jednotlivých účastníkoch operácií spolufinancovaných z OP II
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 223/2014 z 11. marca 2014 o Fonde európskej pomoci pre najodkázanejšie osoby (1), a najmä na jeho článok 32 ods. 8 druhý pododsek,
   keďže:

               (1)

               Vykonávacie nariadenie Komisie (EÚ) č. 463/2014 (2) obsahuje ustanovenia potrebné na prípravu programov. Na zabezpečenie vykonávania programov financovaných prostredníctvom Fondu európskej pomoci pre najodkázanejšie osoby („FEAD“ – Fund for European Aid to the Most Deprived) je potrebné stanoviť ďalšie ustanovenia na uplatňovanie nariadenia (EÚ) č. 223/2014.

               (2)

               Na účely článku 32 ods. 2 písm. d) nariadenia (EÚ) č. 223/2014 je potrebné stanoviť technické špecifikácie systému na zaznamenávanie a uchovávanie údajov v elektronickej podobe o každej operácii, ktoré sú potrebné na monitorovanie, hodnotenie, finančné riadenie, overovanie a audit.

               (3)

               Podrobné technické špecifikácie systému na zaznamenávanie a uchovávanie údajov by mali byť dostatočne zdokumentované, aby zabezpečili audítorský záznam (audit trail) súladu s právnymi požiadavkami.

               (4)

               Systém na zaznamenávanie a uchovávanie údajov by mal obsahovať aj vhodné vyhľadávacie nástroje a funkcie na podávanie správ tak, aby bolo možné ľahko vyhľadávať a zoskupovať informácie, ktoré sú v ňom uložené na účely monitorovania, hodnotenia, finančného riadenia, overovania a auditu.

               (5)

               Opatrenia stanovené v tomto nariadení sú v súlade so stanoviskom Výboru pre Fond európskej pomoci pre najodkázanejšie osoby,

         PRIJALA TOTO NARIADENIE:
   Článok 1
   Všeobecné ustanovenia
   Systém na zaznamenávanie a uchovávanie údajov o operáciách uvedený v článku 32 ods. 2 písm. d) nariadenia (EÚ) č. 223/2014 musí spĺňať technické špecifikácie stanovené v článkoch 2 až 5.
   Článok 2
   Ochrana a zachovávanie údajov a dokumentov a ich integrita
   1.   Prístup k systému sa zakladá na vopred vymedzených právach pre rôzne typy používateľov a v prípade, že už nie je potrebný, musí sa zrušiť.
   2.   Systém registruje každý záznam, zmenu a vymazanie dokumentov a údajov.
   3.   Systém neumožňuje zmenu obsahu dokumentov, ktoré sú opatrené elektronickým podpisom. Vytvorí sa časová pečiatka, ktorou sa potvrdzuje uloženie dokumentu a ktorej súčasťou je elektronický podpis a nie je možné ju zmeniť. Vymazanie týchto dokumentov sa registruje v súlade s odsekom 2.
   4.   Údaje sú pravidelne zálohované. V prípade núdze musí byť k dispozícii záloha s presnou kópiou celého obsahu registra elektronických súborov.
   5.   Elektronické zariadenie na uchovávanie údajov je chránené pred akýmkoľvek rizikom straty alebo zmeny jeho integrity. Takáto ochrana zahŕňa fyzickú ochranu pred nevhodnou teplotou a stupňom vlhkosti vzduchu, systémy detekcie ohňa a krádeže, primerané systémy ochrany pred útokmi vírusov, hackerov a pred akýmkoľvek iným neoprávneným prístupom.
   6.   Systém zabezpečuje prenos údajov, formát a počítačové prostredie v intervaloch, ktoré sú dostatočné na to, aby zaručili čitateľnosť a prístupnosť dokumentov a údajov do konca príslušného obdobia uvedeného v článku 51 ods. 1 nariadenia (EÚ) č. 223/2014.
   Článok 3
   Funkcie vyhľadávania a podávania správ
   Systém zahŕňa:

               a)

               vhodné vyhľadávacie nástroje, ktoré umožňujú ľahké vyhľadávanie dokumentov, údajov a ich metaúdajov;

               b)

               funkciu podávania správ, ktorá umožňuje vytváranie správ na základe vopred určených kritérií, najmä v prípade údajov stanovených v nariadení (EÚ) č. 532/2014 (3);

               c)

               možnosť uchovávania, exportovania alebo tlače správ uvedených v písmene b) alebo odkaz na externú aplikáciu, ktorá takúto možnosť ponúka.

         Článok 4
   Dokumentácia systému
   Riadiaci orgán poskytne podrobnú a aktualizovanú prevádzkovú a technickú dokumentáciu týkajúcu sa fungovania a vlastností systému, ku ktorej majú na požiadanie prístup príslušné subjekty zodpovedné za riadenie programu, Komisia a Európsky dvor audítorov.
   Dokumentácia uvedená v prvom odseku poskytuje dôkazy o vykonávaní nariadenia (EÚ) č. 223/2014 v príslušnom členskom štáte.
   Článok 5
   Bezpečnosť výmeny informácií
   Používaný systém je chránený primeranými bezpečnostnými opatreniami, pokiaľ ide o triedenie dokumentov a ochranu informačných systémov a osobných údajov. Tieto opatrenia musia byť v súlade s medzinárodnými normami a požiadavkami vnútroštátnych právnych predpisov.
   Bezpečnostné opatrenia uvedené v prvom odseku chránia siete a zariadenia na prenos údajov vždy, keď používaný systém pracuje v prepojení s inými modulmi a systémami.
   Článok 6
   Nadobudnutie účinnosti
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. februára 2015

            Za Komisiu

            predseda

         Jean-Claude JUNCKER

      (1)  Ú. v. EÚ L 72, 12.3.2014, s. 1.

      (2)  Vykonávacie nariadenie Komisie (EÚ) č. 463/2014 z 5. mája 2014, ktorým sa stanovujú podmienky uplatniteľné na systém elektronickej výmeny údajov medzi členskými štátmi a Komisiou podľa nariadenia Európskeho parlamentu a Rady (EÚ) č. 223/2014 o Fonde európskej pomoci pre najodkázanejšie osoby (Ú. v. EÚ L 134, 7.5.2014, s. 32).

      (3)  Delegované nariadenie Komisie (EÚ) č. 532/2014 z 13. marca 2014, ktorým sa dopĺňa nariadenie Európskeho parlamentu a Rady (EÚ) č. 223/2014 o Fonde európskej pomoci pre najodkázanejšie osoby (Ú. v. EÚ L 148, 20.5.2014, s. 54).